দেশবাসীর কাছে আমাকে নেতিবাচকভাবে উপস্থাপন করা হয়েছে। আমাকে ছোট ও হেয় প্রতিপন্ন করা হয়েছে, এর প্রতিকার কী? যে স্বার্থান্বেষী গ্রুপের অসত্য অভিযোগ এবং যে সাংবাদিক ও সংবাদপত্রের প্রতিবেদনের ভিত্তিতে বিশ্বব্যাংক আমার প্রতি এ অন্যায় করেছে, সে গ্রুপ ব্যক্তি, রিপোর্টার এবং পত্রিকা/মিডিয়ার ভূমিকা বা করণীয় কী? এসব প্রশ্নের উত্তর স্বচ্ছতা, জবাবদিহিতা ও নৈতিকতার স্বার্থে মিডিয়ার দেওয়া উচিত। আমি এর জন্য তাদের কার বিচার চাই না। কতিপয় পত্রিকাও এ অসত্য রিপোর্টে প্রভাবিত হয়ে আমাদের সুধীসমাজ পত্রিকায় আমার সম্পর্কে কটূক্তি করে লিখেছেন, টকশোতে নেতিবাচক আলোচনা করেছেন, শহিদ মিনারে অনশন করেছেন, শিশুদের গলায় আমার নাম ঝুলিয়ে পদত্যাগ চেয়েছেনÑ এরই বা প্রতিকার কী? আবার এসব কতিপয় পত্রিকার রিপোর্ট এবং সুধিজনের আলোচনায় প্রভাবিত হয়ে জনৈক রাষ্ট্রদূত আমার সম্পর্কে তাদের দেশে Less than honest’ ’ বলে রিপোর্ট পাঠিয়েছেনÑ এরইবা প্রতিকার কী? আমি কারো শাস্তি চাই না- তবে আমি তাদের বিবেকের কাছে প্রতিকার চাই। যেভাবে তারা আমার সম্মান ক্ষুন্ন করেছেন, সেভাবেই তারা আমার ক্ষুন্ন মর্যাদা ফিরিয়ে দিতে পারেন। আমি তাদের সহƒদয় দৃষ্টি আকর্ষণ করছি। আমি বিশ্বাস করি, বিবেক মানুষের বড় রক্ষাকবচ। বিবেক মানুষকে তাড়িত করে ন্যায়ের দিকে, আলোর দিকে। আমি তাদের বিবেকের কাছে দাবি করছি, আপিল করছি, তাদের দ্বারা আমার ক্ষুন্নœ হয়ে যাওয়া সম্মান ফিরিয়ে দিতে। আমি সবার সহযোগিতা চাই। জনসেবা ও দেশের বৃহত্তর অর্থনৈতিক উন্নয়নে অবদান রাখার লক্ষ্য নিয়ে আমার রাজনীতিতে আসা। কিন্তু জনসেবার উদ্দেশ্যে রাজনীতিতে এসে আমি আজ ক্ষুব্ধ, মর্মাহত এবং ব্যথিত। আজ আমি হতাশ। সরকারে মন্ত্রিত্ব গ্রহণ করে আমি ঘরের শত্রু, বাইরের শত্র“র দ্বারা আক্রান্ত। সততা ও নিষ্ঠার যেন কোনো জায়গা নেই এখানে। কারও স্বার্থে ব্যাঘাত ঘটলেই পত্রিকায় লেখা, পরিকল্পিত প্রপাগান্ডা চালিয়ে অর্জিত মর্যাদাবোধকে ভেঙে দেওয়া হয়। চারবার এমপি হয়ে অনিয়ম না করেও বারবার অপপ্রচার ও ষড়যন্ত্রের শিকার হয়েছি। এ রাজনীতি এক নতুন জগৎ। এ জগতের জন্য যে রাজনীতিক প্রজ্ঞা ও কৌশল দরকার, সে মাপের নেতা আমি নই। তবে আমার আছে সহিষ্ণুতা, সহনশীলতা, আছে কর্মোদ্যোগ ও দায়িত্ববোধ। ব্যবসায়ী হিসেবে দেশের জন্য কাজ করে যাচ্ছি। ব্যবসাই আমাকে উন্নতি ও মর্যাদা দিয়েছে। দেশের মানুষের উপকার ও সেবা করার শক্তি যুগিয়েছে। দেশ-বিদেশে আমাকে পরিচিতি দিয়েছে। আমি সততার সাথে, নিষ্ঠার সাথে ব্যবসা করে জীবনে উন্নতি এনেছি। রাজনীতিতে এসে এমপি হয়েছি, মন্ত্রী হয়েছি। এমপি মন্ত্রী হয়েও আমি দায়িত্বপালনে নিষ্ঠাবান ছিলাম। স্বচ্ছ ছিলাম। অক্লান্ত পরিশ্রম করেছি, দেশের উন্নয়নে কাজ করেছি। ব্যবসা থেকে নিজেকে গুটিয়ে একশ’ ভাগ রাজনীতিক কর্মী হয়েছি। সবার সাথে সদাচরণ করেছি। কাউকে বিদ্বেষ ভাব পোষণ করি নি। সব সময় অন্যের উপকারের চেষ্টা করেছি। উপকার করেছি। কার প্রতি বৈরীভাব পোষণ করি নি, কার উপর প্রতিশোধ নেয়ার স্পৃহা হয় নি। অথচ আজ আমি তার বিনিময়ে কী পাচ্ছি? পেয়েছি কিছু লোকের এক ধরনের নেতিবাচক মনোভাব। মনে হয়- সব্যসাচীর প্রবাদটিই সত্য। তিনি বলেছেন, “মানুষ যাকে উপকার করে, অধিকাংশ ক্ষেত্রে তার কাছ থেকেই আঘাত পেয়ে থাকে। অকৃতজ্ঞতাও মানুষের একটি স্বভাব।” আমার ইতিবাচক কাজের জন্য আমি মিডিয়া থেকে, সহকর্মীদের কাছ থেকেও এজন্য অনুপ্রেরণা পাইনি, বরং বিরুদ্ধাচরণ পেয়েছি। সমালোচনা পেয়েছি। পত্রিকার ‘ব্যানার হেড’ শিরোনাম হয়েছি। তবে শেখ সাদী’র ভাষায়, “যে সৎ হয়, নিন্দা বা অপবাদ তার অনিষ্ট করতে পারে না”। আমি এ কথা বিশ্বাস করে কাজ করে চলেছি। আমি আগেই বলেছি, আমি ব্যবসা করে প্রতিষ্ঠা পেয়েছি। জীবনের প্রথম থেকেই এলাকার জনগণের পাশে থেকে কাজ করেছি। আমার নিজ এলাকা কালকিনি-মাদারীপুরের জনগণের শিক্ষা ও জীবনমান উন্নয়নে অবদান রাখার চেষ্টা করেছি। ১৯৮৮ খ্রিস্টাব্দে মহাদুর্যোগের সময় এলাকার মানুষের ঘরে ঘরে, নৌকায় গিয়ে সাহায্য করেছি, পুনর্বাসনের মাধ্যমে তাদের মনোবল ফিরিয়ে আনতে সচেষ্ট থেকেছি। এরপর থেকে এলাকার মানুষের প্রতিটি দুর্যোগে তাদের পাশে আছি। একপর্যায়ে জাতির জনক বঙ্গবন্ধুর সুযোগ্য কন্যা জননেত্রী শেখ হাসিনার নির্দেশে রাজনীতিতে আসা। প্রথমেই আমি এলাকার উন্নয়নে শিক্ষাকে গুরুত্ব দেই। গড়ে তুলি স্কুল-কলেজ, বিশ্ববিদ্যালয়, মাদরাসা এবং প্রাথমিক বিদ্যালয়। আজ আমার নির্বাচনি এলাকা মাদারীপুর-৩ (কালকিনি উপজেলা/মাদারীপুর সদরের ৫টি ইউনিয়ন) একটি ‘শিক্ষা অঞ্চল’ হিসেবে দেশে-বিদেশে সুপরিচিত। রাজনীতিতে আসার সুবাদে দু’বার জননেত্রী শেখ হাসিনার মন্ত্রিসভার সদস্য হই, দক্ষতার সাথে, উদ্যোগ নিয়ে দায়িত্ব পালন করি। আমি আমার সামগ্রিক দায়িত্ব পালনে কোনো অবৈধ কাজ করিনি, কোনো অন্যায় করিনি, কোনো দুর্নীতি করিনি। আল্লাহর রহমতে যেকোনো বিচারে আমি সম্মানিত হবো। পদ্মা সেতু নির্মাণে বিশ্বব্যাংক অসত্য অভিযোগের ভিত্তিতে যে পদক্ষেপ নিয়েছে, আমার ও দেশের ক্ষতি করেছে, তাতে বিশ্বব্যাংক একদিন অনুতপ্ত হবে। ১৫ই ফেব্রুয়ারি, ২০১৪ তারিখে পিপিআরসি নামক একটি গবেষণা প্রতিষ্ঠান আয়োজিত অনুষ্ঠানে তত্ত্বাবধায়ক সরকারের সাবেক উপদেষ্টা ও অর্থনীতিবিদ ড.আকবর আলি খান এর বক্তব্য এখানে প্রাসঙ্গিক। তিনি বলেছেন যে, বিশ্বব্যাংক বাংলাদেশের মতো উন্নয়নশীল দেশে এমন সব উৎস থেকে তথ্য সংগ্রহ করে, যাতে বাস্তবতা প্রতিফলিত হয় না, ফলে গবেষণার ফলাফল হয় ভিত্তিহীন। পদ্মা সেতুর কথিত ষড়যন্ত্রের অভিযোগেও বেনামি এবং অনির্ভরযোগ্য উৎস থেকে তথ্য সংগৃহীত হয়েছে। কিন্তু ড. আকবর আলি খানসহ কোনো গুণী ব্যক্তি তখন এসব কাল্পনিক অভিযোগের ব্যাপারে কোনো প্রশ্ন তোলেননি। কর্মময় জীবন সম্পর্কে বলতে গিয়ে সৈয়দ আবুল হোসেন বলেন, আমি আগেই বলেছি, আমি কর্মজীবনে, ব্যবসায়িক জীবনে এবং সরকারি দায়িত্বপালনে সর্বদা স্বচ্ছতা, জবাবদিহিতা ও ইন্ট্রিগ্রিটিতে বিশ্বাসী একজন পরিচ্ছন্ন মানুষ। কোনোদিন, কোনো সময়, আমি কোনো অন্যায়কে প্রশ্রয় দেইনি। সরকারি নিয়ম-আইন ভঙ্গ করে কোনো নথিতে সাক্ষর করিনি। আমার কষ্টার্জিত, পরিশ্রমলব্ধ অর্থ গরীব-দুঃখী মানুষের উন্নয়নে, দেশের শিক্ষা বিস্তারে ্যয় করেছি, করে চলেছি। অর্থ থাকলে অনেক মানুষের যে বদঅভ্যাসগুলোর সৃষ্টি হয় তাতে আমি জীবনে কখনো সম্পৃক্ত হইনি। আমার শত্রুরাও এ বিষয়ে বলতে পারবে না। আমি বিশ্বাস করি, আমার জীবদ্দশায় না হলেও আমার অবর্তমানে এসব কাজের, আমার সরলতা, আমার সততা ও নিষ্ঠা এবং কর্তব্য ও দায়িত্ববোধের মূল্যায়ন হবে। হেনরি ডেভিডের ভাষায়, আমি মনে করি ,odness is the investment that never fails. . সত্য, সততা, স্বচ্ছতা, ন্যায়পরায়ণতা, বিনয়, জবাবদিহিতা আমার কাজের শক্তি, আমার অহংকার। জানিনা, কেন বারবার কলাম লিখে, গল্প বানিয়ে, রস দিয়ে, রঙ দিয়ে সংবাদ প্রচারের মাধ্যমে, সম্পাদকীয় লিখে জনগণকে বিভ্রান্ত করা হয়। পাশাপাশি আমার সুনাম ক্ষুণœ করা হয়! আমি বিশ্বাস করি, আমার সামগ্রিক দায়িত্বপালন, আমার সততা একদিন অপপ্রচার, অপসাংবাদিকতা এবং অসত্যকে চাপা দেবে এবং আমার সততা সবার কাছে প্রতিষ্ঠিত হবে, উদ্ভাসিত হবে। আজ হোক, কাল হোক, সত্য একদিন উদঘাটিত হবেই, সত্য প্রকাশিত হবেই। আমি মনে করি, আমার এ সম্পাদনা পুস্তিকা সত্য প্রকাশে সহায়ক হবে, সবাইকে সত্য জানতে সাহায্য করবে। ভবিষ্যৎ গবেষণার জন্য দেশের সাংবাদিক, সুধীজন ও মধ্যরাতের আলোচনায় যাঁরা অংশগ্রহণ করেন- তাঁরা রেফারেন্স হিসেবে এই বইটি ব্যবহার করতে পারেন। বিশ্বব্যাংকও এই বইটিকে গবেষণার জন্য রেফারেন্স হিসেবে ব্যবহার করতে পারেন। বিগত দিনে যাঁরা যোগাযোগ মন্ত্রী ছিলেন, বর্তমানে যিনি আছেন, ভবিষ্যতে যাঁরা যোগাযোগ মন্ত্রী হবেন- তাদের এবং আমার কার্যক্রমের তুলনামূলক চিত্র হিসেবে এই বই ব্যবহার করা যেতে পারে। আমি সবার দোয়া ও সহযোগিতা চাই। সত্য ও আলোর পথ অনুসরণ না করে, অসত্য অন্ধকারে যাঁরা আমার বিরুদ্ধে অন্যায়ভাবে কথা বলেছেন, আমার ভাবমূর্তি বিনষ্ট ও আমাকে হেয় প্রতিপন্ন করার চেষ্টা করেছেনÑ হে আল্লাহ্, হে প্রভু, তুমি তাদের ক্ষমা করো ও সত্যের পথ দেখাও!